Азаматтық xaл актілерін тіркеу бөлімі

Азаматтық xaл актілерін тіркеу бөлімі — жергілікті азаматтардың туу, өлу, некеге отыру, некені бұзу, бала асырап алу, өз есімін, әкесінің атын не ныспысын өзгерту деректерін тіркеп отыратын мекеме. Кеңес өкіметі орнағанға дейін ел аумағында мұндай актілерді тіркеп, есепке алумен діни мекемелер (мешіт, шіркеу) айналысты. 1921 жылы РКФСР Халком Кеңесінің декретіне сәйкес Азаматтық xaл актілерін тіркеу бөлімі құрылды. Ол 1935-59 жылы облыстық НКВД басқармасына қарасты құрылым болды. 1959-72 жылы Азаматтық xaл актілерін тіркеу бөлімдері атқарушы билік органдарының, кейін жергілікті әділет бөлімдерінің қарамағына берілді.Батыс Қазақстан облысы. Энциклопедия. — Алматы: «Арыс» баспасы, 2002
ISBN 9965-607-02-8 1994 жылы ҚР Президентінің жарлығымен Азаматтық xaл актілерін тіркеу бөлімдері атқарушы билік құрамынан алынып, жергілікті әділет басқармасының қарамағына берілді.

Қазақстанда ҚР «Неке (ерлі-зайыптылық) және отбасы туралы» жаңа Кодексі қолданысқа енгізілгеннен кейін 2012 жылдың қаңтарынан бастап АХАЖ (азаматтық хал актілерін жазу) бөлімдері АХАТ - азаматтық хал актілерін тіркеу бөлімі деп аталады.

2015 жылдан бастап азаматтық хал актілерін тіркеу қызметі жергілікті атқарушы органдарға берілді. Бұрын бұл қызметті әділет органдары жүзеге асырған.АХАЖ органдарының тарихы

2023 жылы 1 шілдеден бастап Азаматтық хал актілерін тіркеу қызметі (АХАТ) жергілікті атқарушы органдардан «Азаматтарға арналған үкімет» мемлекеттік корпорациясына берілді.2023 жылдың 1 шілдесінен бастап АХАТ функциялары жергілікті атқарушы органдардан «Азаматтарға арналған үкімет» Мемлекеттік корпорациясы» КЕ АҚ өткеннен кейінгі қызметтердің көрсетілген саны

Дереккөздер

Санат:Мемлекеттік аппарат
Санат:Отбасылық құқық